b'\n_START_ARTICLE_\nStepi\xc5\xb3 stumbras\n_START_SECTION_\nTaksonomija ir paplitimas\n_START_PARAGRAPH_\nNors did\xc5\xbeioji dalis stumbr\xc5\xb3 evoliucijos istorijos lieka neai\xc5\xa1ki, dabartiniai \xc4\xafrodymai leid\xc5\xbeia daryti prielaid\xc4\x85, kad ilgaragis stepi\xc5\xb3 stumbras atsirado ankstyvajame pleistocene ir buvo pla\xc4\x8diai paplit\xc4\x99s vidutinio klimato zonoje Azijoje ir Europoje, ir paliko ry\xc5\xa1k\xc5\xb3 p\xc4\x97dsak\xc4\x85 Europoje v\xc4\x97lyvojo pleistoceno metu. Ledynme\xc4\x8dio pabaigoje stepi\xc5\xb3 stumbrai i\xc5\xa1nyko. Juos pakeit\xc4\x97 ma\xc5\xbeesni trumparagiai stumbrai Bison bonasus. Vis dar neai\xc5\xa1kus pastarojo stumbro prot\xc4\x97vis, ta\xc4\x8diau evoliucija nuo didesnio, prie \xc5\xa1al\xc4\x8dio prisitaikiusio stumbro iki ma\xc5\xbeesnio, prisitaikiusio prie vidutinio klimato, atitinka Bergmano taisykl\xc4\x99._NEWLINE_Evoliucijos eigoje stepi\xc5\xb3 stumbr\xc4\x85 Europoje pakeit\xc4\x97 \xc5\xa1iuolaikinis stumbras (Bison bonasus), \xc5\xa0iaur\xc4\x97s Amerikoje\xc2\xa0\xe2\x80\x93 amerikinis bizonas (Bison bison), kurie turi kelias bendras morfologines charakteristikas ir gali daugintis sulaukdami vaising\xc5\xb3 palikuoni\xc5\xb3. Genetiniai tyrimai rodo \xc5\xa1i\xc5\xb3 dviej\xc5\xb3 r\xc5\xab\xc5\xa1i\xc5\xb3 bendrum\xc4\x85, ta\xc4\x8diau d\xc4\x97l skirtingos morfotipologijos ir skirting\xc5\xb3 paplitimo viet\xc5\xb3 stumbrai ir bizonai laikomi atskiromis r\xc5\xab\xc5\xa1imis._NEWLINE_Stepi\xc5\xb3 stumbras buvo vir\xc5\xa1 2\xc2\xa0m \xc5\xabgio, primin\xc4\x97 \xc5\xa1iuolaikines bizon\xc5\xb3 r\xc5\xab\xc5\xa1is. Rag\xc5\xb3 galai buvo nutol\xc4\x99 vienas nuo kito per 1\xc2\xa0m. Pa\xc4\x8di\xc5\xb3 rag\xc5\xb3 ilgis nevir\xc5\xa1ijo pus\xc4\x97s metro._NEWLINE_Stepi\xc5\xb3 stumbras randamas urv\xc5\xb3 pie\xc5\xa1iniuose, aptikta jo mumija.'